**OPĆINA KALNIK**

**O B R A Z L O Ž E NJ E**

**STATUTARNE ODLUKE O IZMJENAMA I DOPUNAMA STATUTA OPĆINE KALNIK**

I. PRAVNI TEMELJ ZA DONOŠENJE ODLUKE

Pravni temelj za donošenje Statutarne odluke o izmjenama i dopunama Statuta Općine Kalnik je odredba članka 35. stavka 1. točke 1. Zakona o lokalnoj i područnoj (regionalnoj) samoupravi (''Narodne novine'', broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12 i 19/13 - pročišćeni tekst, 137/15 - ispravak, 123/17, 98/19 i 144/20) kojom je propisano da predstavničko tijelo donosi statut jedinice lokalne samouprave te odredba članka 32. Statuta Općine Kalnik (Službeni glasnik „Koprivničko-križevačke županije“ broj 5/13, 4/18. i 4/20) kojom je propisano da Općinsko vijeće donosi Statut Općine.

II. OCJENA STANJA I OSNOVNA PITANJA KOJA SE UREĐUJU

Statut Općine Kalnik, kojega je donijelo Općinsko vijeće i objavljen je Službeni glasnik „Koprivničko-križevačke županije“ broj 5/13) izmijenjan je do sada dva puta i to statutarnom odlukom o izmjenama i dopunama Statuta Općine Kalnik koje su objavljena u Službenom glasniku „Koprivničko-križevačke županije“ broj 4/18. i 4/20).

Hrvatski sabor donio je na sjednici održanoj dana 15. prosinca 2020. godine Zakon o izmjenama i dopunama Zakona o lokalnoj i područnoj (regionalnoj) samoupravi te Zakon o izmjenama i dopunama Zakona o lokalnim izborima. Svrha donošenja gore navedenih zakona jeste povećanje učinkovitosti i transparentnosti u jedinicama lokalne i područne (regionalne ) samouprave kao i ušteda do koje će dovesti smanjenje broja lokalnih dužnosnika i to: broja zamjenika župana, gradonačelnika i općinskih načelnika kao i članova predstavničkih tijela jedinica lokalne i područne (regionalne) samouprave kao i zakonsko ograničavanje maksimalnih iznosa naknada za članove predstavničkih tijela.

Usklađivanjem odredbi Statuta Općine Kalnik s odredbama gore navedenih zakona Statut se mijenja u smislu da se smanjuje broj članova Općinskog vijeća sa 11 članova na 9, ukida se zamjenik općinskog načelnika, ograničava se maksimalan iznos naknada članovima općinskog vijeća, uređuje se sazivanje konstituirajućih sjednica predstavničkih tijela jedinica lokalne i područne (regionalne ) samouprave kao i osoba ovlaštena za sazivanje konstituirajuće sjednice jedinica lokalne i područne (regionalne) samouprave, ujednačava se ostvarivanje pasivnog biračkog prava za izvršno tijelo s pasivnim biračkim pravom za članove predstavničkih tijela te se propisuje obveza jedinica lokalne i područne (regionalne) samouprave na javno objavljivanje informacije o trošenju proračunskih sredstava na svojim mrežnim stranicama na način da te informacije budu lako dostupne i pretražive. Također se uvodi mogućnost iznimnog održavanja sjednica predstavničkih tijela jedinica lokalne i područne (regionalne) samouprave elektroničkim putem u slučaju nastupanja posebnih okolnosti, za vrijeme trajanja tih posebnih okolnosti. Mijenjaju se odredbe o zborovima građana, uređuje financiranje općine u slučaju kada proračun nije donesen, a koje se odnosi na financiranje nužnih rashoda i izdataka do donošenja proračuna.

Predloženom Statutarnom odlukom se usklađuje Statut Općine s odredbama navedenog Zakona.

Slijedom navedenog, predlaže se donošenje Odluke u tekstu kako je predloženo.

III. SREDSTVA POTREBNA ZA PROVOĐENJE ODLUKE

Za provođenje predložene Odluke nije potrebno osigurati sredstva u proračunu Općine Kalnik.

IV. OBRAZLOŽENJE ODREDABA PRIJEDLOGA ODLUKE

Kako bi Općina Kalnik izvršila usklađivanje sa važećim zakonskim propisima vezanim za navedenu problematiku pristupilo se izradi teksta Statutarne odluke o izmjenama i dopunama Statuta Općine Kalnik.

Sadržajno su izmijenjene (ili, u pojedinim slučajevima, samo terminološki usklađene) odredbe koje se odnose na:

- uređivanje zborova građana kao jednog od oblika participativne demokracije,

- detaljnije uređivanje prava građana na predlaganje donošenja određenog akta ili rješavanje određenog pitanja koje se također odnose na participativnu demokraciju,

- smanjenje broja lokalnih dužnosnika i to: ukidanje općinskog načelnika i smanjenje broja članova Općinskog vijeća sa 11 na 9,

- reguliranje situacija kada je općinski načelnik spriječen obavljati svoju dužnost za vrijeme trajanja njihova mandata,

- reguliranje prava članova predstavničkih tijela na opravdani izostanak s posla, sukladno sporazumu s poslodavcem,

- ograničavanje visine naknade članovima predstavničkih tijela,

- uvođenje mogućnosti iznimnog održavanja sjednica Općinskog vijeća samouprave elektroničkim putem u slučaju nastupanja posebnih okolnosti, za vrijeme trajanja tih posebnih okolnosti,

- proširenje kruga ovlaštenih predlagatelja za donošenje odluke o privremenom financiranju,

- uređenje financiranja jedinice lokalne i područne (regionalne) samouprave u slučaju kada proračun nije donesen, a koje se odnose na financiranje nužnih rashoda i izdataka do donošenja proračuna,

- nomotehničko usklađivanje pojedinih odredbi Zakona

Kao ovlašteni predlagatelj utvrdio sam prijedlog Izmjena i dopuna Statuta Općine Kalnik kojima je regulirana materija na koju se odnose zakonske izmjene usklađene s novim zakonskim uređenjem. Ujedno se izvršila i manja nomotehnička i terminološka usklađenja teksta Statuta vezano uz spomenute promjene zakonskih odredbi.

U vezi sa time, na daljnje postupanje, dostavlja se navedeni radni materijal.

OPĆINSKI NAČELNIK

Mladen Kešer, bacc.ing.agr.